cyanic-selkie/wikianc huggingface dataset:
Country
Jeropa
Countrymuzyk wie oant healwei de 20e iuw benammen in Noard-Amerikaanske oangelegenheid. Yn Jeropa krige de country in relative bekendheid troch it opkommen fan westernfilms (mei û.o. Roy Rodgers). Jeropa is as ôfsetmerk lykwols noch net oansputsen. De earste Jeropeeske countryproduksjes (sûnt 1948) steane op namme fan de Flaamske variété-pionier Bobbejaan Schoepen. Fan de ein fan de tritiger jierren ôf brocht er de muzykstyl yn Flaamske doarpen. Fan 1945 oant 1947 foarme er mei syn doarpsgenoat Kees Brug it duo "Two Boys en Two Guitars". Yn 1947 kaam Schoepen yn kontakt mei Jacques Kluger, in manager fan oansjen dy't nei talint fan eigen boaiem socht. Dy seach yn him in goed sjonger en entertener mei takomst en frege him de Amerikaanske en Kanadeeske groepen te fermeitsjen dy't ynset wiene by de Prosessen fan Neurenberg, Frankfurt en Berlyn. Hy krige dêrta in kontrakt fan trije moanne, wat de countrykant yn him stimulearje soe. Yn 1948 wurde de earste platen útbrocht yn Belgje en Nederlân, fan 1954 ôf ek yn Dútslân, Eastenryk en Frankryk. Bobbejaan Schoepen hat foar 't neist ek de earste Jeropeaan (Grut-Brittanje net meirekkene) west dy't yn de Grand Ole Opry optrede. Yn 1953 trije kear, ûnder oare mei countrystjer Roy Acuff (1903-1992). Der kaam ek in optreden mei countrysjonger Red Foley (1910-1968) yn Springfield, Missouri. Yn 1957 sette er wer nei New York, dêr't er frege wie yn de TV-sjo fan de bekende presintator Ed Sullivan. Hy naam platen op mei de band fan Elvis, dêr't er de RCA-studio's mei dielde. De reputearre manager Steve Sholes fan RCA-records bea him in kontrakt oan om ûnder de namme Bobby John trije moanne lang alle radiostasjons yn de Feriene Steaten ôf te reizgjen. Mar Schoepen, dy't al tsien jier lang oars net as op toernee wie en yn Jeropa kontraktuele ferplichtings hie, socht sa njonkelytsen in fêst plak (it lettere Bobbejaanlân). Hy besleat de súksesformule oer it grutte wetter net fuort te setten. Tsjin de jierren sechstich oan stie er op nûmer ien yn Eastenryk mei de country-parody "Ich steh an der bar" (A Pub With No Beer fan Gordon Parsons). It nûmer stie 30 wiken lang yn de Dútske top en waard yn Flaanderen in evergreen. De Amerikaanske countrysjonger Tex Williams (grûnlizzer fan de swing country) brocht yn 1974 yn de Feriene Steate in kopy (cover) út fan syn Fire and Blisters. Schoepen trede by gelegenheid ek op yn klubs yn Los Angeles, mei Nudie Cohn, Roy Rogers en Tex Williams. De Amerikaanske countrysjonger Jimmy Lawton fêstige him yn dy tiid troch Bobbejaan Schoepen foarfêst yn Belgje. Hy wie in tal jierren útbater fan in countryhal yn Bobbejaanlân, mar soe him benammen talizze op countrytoernees yn ferskate Jeropeeske lannen. Boppejaan Schoepen en Jimmy Lawton binne noch hieltyd aktyf dwaande mei de produksje fan countrymuzyk.
Americana
Ek wol 'alternative country' neamd, yn de sechstiger en santiger jierren countryrock. Under ynfloed fan pop/rockbands lykas The Byrds en artysten as Gram Parsons en Neil Young lieten oare popartysten har hieltyd mear beynfloedzje troch de tradisjonele countrymuzyk. De idealisearre earlikens fan it plattelânslibben en it uterjen fan 'echte' emoasjes en libbensûnderfiningen paste goed by de tiidsgeast fan de sechstiger en santiger jierren. De gauris konservative teksten fan de orizjinele country waarden ferfongen troch teksten dy't better by de idealen fan de nije generaasje singer-songwriters pasten. Sûnt de njoggentiger jierren fan de 20e iuw binne der in soad nije artysetn bykommen dy't (alternative) rock kombinearren mei autentike country-eleminten: ûnder oare The Jayhawks, Will Oldham en Lucinda Williams.
List fan boargemasters fan Smellingerlân
List fan boargemasters fan Smellingerlân fan 1851 ôf.
Tút
thumbnail|right|Tút fan Doutzen In tút (âlderwetsk: pat) is it mei de lippen oanreitsjen; normaal sprutsen dogge je soks mei in oare persoan.
Yn 'e westerske kultuer is in tút in útdrokking fan leafde of seksuele oanlûking; twa minsken tútsje inoar dêrby op 'e lippen, of ien persoan tutet in oar op ferskate parten fan syn of har lichem.
Tútsjen kin ek in foarm wêze fan twa kunden dy goed meiinoar kinne, bygelyks by famylje. By famylje wurdt gjin tút op 'e mûle jûn mar op 'e wang. De eksakte wize hoe soks bart leit oan de kultuer en kin dêrtroch yn oare lannen in oare betsjutting ha. Ynternasjonaal binne twa tuten normaal, ien op eltse wang. Yn Nederlân wurde meastentiids trije tuten jûn. Yn Belgje wurdt faak mar ien tút jûn.
In tút kin ek in betsjutting ha fan respekt foar in wichtige persoan, lykas as immen de ring fan in Kening of Paus tutet. As paus Johannes Paules II yn in frjemd lân syn fuotten op 'e grûn sette, tute hy earst de grûn om syn respekt foar de ierde sjen te litten.
As der by in tút gjin leafde is, is it meastentiids symboalysk. By in romantyske of seksuele tút giet it bynammen om it lichem. Sadwaande duorret in romantyske tút langer en is folle yntenser as in symboalyske tút. In hiel yntense romantyske foarm fan in tút is it tongfrijen.
Bemmel
thumb|De Kinkelenburg thumb|Ponymerk Bemmel 2004 thumb|Dyk by Bemmel yn de maitiid thumb|Kapel op de heuvel, oarlochsmonumint Bemmel is in plak en eardere gemeente dy't yn 2001 is opgien is yn de gemeente Lingewaard, yn de provinsje Gelderlân. It plak hat 12.672 ynwenners (1 jannewaris 2009) en leit yn it streamgebiet fan Waal, Nederryn en Linge, yn it gebiet tusken Arnhim en Nymwegen. Bemmel hat ynternasjonale bekendheid troch de jierlikse dweildei, wêrop dweilorkesten út ferskate lannen nei Bemmel komme. Ek de jierlikse ponymerk en Stoeterij Buitenzorg binne bekend.
Skiednis
It âldste gebou yn Bemmel is de 12e-iuwske herfoarme tsjerke, dy't foar de reformaasje oan de hillige Donatus wijd wie. Midden yn Bemmel stiet it restaurearre kastieltsje De Kinkelenburg, tsjintwurdich in populêre troulokaasje.
Toskaanske jasmyn
thumb|right|300px|Rhyncospermum jasminoides De Toskaanske jasmyn, of Stjerjasmyn (Latyn: Trachelospermum jasminoides (âlde namme) of Rhyncospermum jasminoides is in túnplant dy’t heart ta de famylje fan de Apocynaceae. Nettsjinsteande de ferwizing yn 'e namme nei de Italjaanske regio Toskane, komt dizze plant fan oarsprong út East-Aazje: Japan, Koreä, súdlik Sina en Fjetnam.
Bemmel
Skiednis
It brinkdoarp is yn de perioade 1990-2006 flink útwreide mei in trijetal nije wiken: Klein Rome, Klaverkamp en Essenpas.
Toskaanske jasmyn
De plant kin it beste op gewoane bedonge túngrûn setten wurde. De plant freget in goede fochttrochlittende grûn. Brûk gewoane túngrûn en jou yn it foarjier goed fertarde stâldong. De blêden binne glimmend, langhalich of lansetfoarmich. De plant bloeit goed op in muorre op it suden. De lekker rûkende wite stjerfoarmige blomkes hawwe omsleine kelkslippen. Dizze jasmyn kin yn de folle grûn mar ek as kûp- en terrasplant hâlden wurde. Bloeit op it âlde hout tusken maaie - septimber. Freget sinnich oant healskaad en beskut plak. De grienbliuwende klim- en slingerplant kin oant 6 meter heech wurde, yn ús klimaat 4 meter. Kin as klimplant en as boaiembedekker brûkt wurde. Kin ek lâns pergola’s en klimrekken lieden wurde. Groeit yn de begjinfaze stadich, mar ienkear oanslein is it in sterke groeier. Snoei him pas yn it neijier werom as er wer nije blêden foarme hat. De sapstreamen komme yn it foarjier op gong en de kans bestiet dat er dan deabliedet. Allinnich echt drûge endeade tûken kinne yn it foarjier snoeid wurde. De kûpplant moat wol op in froastfrij ljocht plak oerwinterje. De plant is wol winterhurd, mar by strange froast (-10 graden) of langduorjende froast de grûn om de plant ôfdekke mei strie of mei noppenfoly.
Bemmel
Skiednis
In diel fan Bemmel bestiet út uterwaarden. Op de dyk stiet it museumke Dykmagazyn, dêr't ek de Scouting gearkomt.
Sjuck Gerold Juckema fan Burmania
Sjuck Gerold Juckema fan Burmania (Ljouwert, 1652 - 1720) wie de soan fan Edwert Juckema (†1672) en Doecke Martena fan Burmania (1627-1692). De famylje Juckema kaam fan Stiens.
Sjuck syn biedwurd wie Nobilitas sola est atque unica virtus ('Inkelt en allinnich deugd is adel'). Hy hie in soad niget oan skiednis. Syn soan Duco Gerold Martena fan Burmania troude mei in dochter fan Sicco fan Gosliga.
Ielaak
thumb|Ielaak Korneliske Ykes II In ielaak is in aak dy't spesjaal ûntwikkele wie om op see te farren. It hie iepen beunen, dêr't 20.000 pûn libbene iel yn koe. Ut Heech wei fearen in soad ielaken op Londen yn Ingelân. De trije bemanningsleden ferkochten dêr de iel. Yn de maitiid waard der mei nei de lannen oan de Eastsee fearn om dêr by pleatslike fiskers en hannelslju iel op te heljen. In Heech en De Gaastmar waard de iel sortearre en yn grutte kearen yn libben hâlden.
Spjochtfûgels
De spjochtfûgels of spjochten (Picidae) binne in famylje yn it skift fan de spjochteftigen. It binne lytse oant middelgrutte fûgels mei skerpe snaffels. Se libje it meast yn beammen en brûke harren skerpe snaffel en lange tonge om ynsekten út de beammen te poarkjen. Derby brûke se harren sturt foar steun. Se libje yn pearkes en hakje harren nêst út yn in beamstam. Der binne sa'n 240 soarten.
Dweilorkest
thumb|De [[Blauhúster Dakkapel yn Sint-Marten]] In dweilorkest of dweilband is in muzykkapel besteande út blazers en slachwurkers. De muzyk dy't spile wurdt is almeast karnavalesk, mar yn el tsgefal feestlik. Ek wurdt der troch it úttinjen fan de lanlike karnavalhits, hieltiten mear bekende wrâldhits spile. Yn Nederlân wurde ek ferskate festivals foar en troch dweilorkesten hâlden (saneamde dweildagen of dweilbandfestivals wêrfan't de Bemmelse Dweildei yn Bemmel (Gelderlân) de grutste is.
Oarsprong namme
It wurd 'dweil' yn dweilorkesten komt fan de term 'dweilje', yn de sin fan 'doelleas, as wol dronken, op strjitte omswalkje'. Yn Brabân, en yn mindere mjitte Limburch, is (of faker, wie) it wizânsje om by karnaval fan kafee nei kafee te 'dweiljen'. Dat barde ûnder begelieding fan lytse karnavalskapellen dy't foar de muzyk soargen. Sa ûntstienen al gau de termen 'dweilband' en 'dweilorkest'.
In ferkearde ferklearring fan de namme 'dweilorkest' is dat dy te krijen hawwe soene op de dweilskoften by it reedriden, wêryn't de iisbaan troch in dweilmasine fersoarge wurdt, en wêryn't faak in muzykkapel it publyk fermakket. Dat is in typysk foarbyld fan folksetymology; dy ferkearde útlis is benammen algemien yn it noarden fan Nederlân, dêr't de karnavalstradysjes minder bekend binne.
Skiednis
De oarsprong fan it dweilorkest is nau ferbûn oan dy fan harmonyen en fanfaren. Faak bestienen de dweilbandsjes út leden fan soksoarte pleatslike muzykferiening, en waard allinnich optreden mei karnaval. Ek hjoed-de-dei binne noch in soad leden fan dweilorkesten lid fan soksoarte muzykensemble. Mar mei de eardere gewoante om allinnich mei karnaval op te treden waard yn it midden de jierren santich faak brutsen, en yn Fryslân, dêr't karnaval tradisjoneel net fierd wurdt, binne der "dweilorkesten" dy't by it karnavalsfeest net optrede.
Besetting
In dweilorkest hat, oars as bygelyks in fanfare, brassband of harmony-orkest, gjin foarskreaune (ideale) besetting. Guon ynstruminten, lykas trompetten, slachreau en tromboanes wurde yn hast alle orkesten brûkt, wylst dwersfluiten en hoarns, op in inkeld orkest nei, net of komselden foarkomme. Dy lêsten wurde nammers oer it algemien net as echte dweilynstruminten sjoen. Oare gauris sjoene ynstruminten binne de bariton, soesafoan, saksofoan ( alt of tenor) en klarinet.
Oantal orkesten/statistyk
De Nederlandse Plezierkapellen Site hie yn july 2007 in totaal fan 1517 dweilorkesten, wat in trochsneed fan 126 dweilorkesten de provinsje jout. Noard-Brabân hat fierwei de measte orkesten, 814, op gruttee ôfstân folge troch Limburch, mei 236 bands. De provinsje mei de minste dweilorkesten is Flevolân, mei ien inkeld orkest.
Ferskaat
Ut in rige polls/ûndersiken fan de Nederlandse Plezierkapellen Site nei it byld fan bepaalde ynstrumintgroepen yn dweilorkesten kaam ûnder mear it folgjende nei foaren:
Emiraat Dûbai
thumb|Lizzing fan it emeritaat Dûbai thumb|Grins grûngebiet Emiraat Dûbai yn it giel Dûbai (ek wol Doebai) (Arabysk:دبي útsprutsen as Doe-bei-i)) is ien fan de Feriene Arabyske Emiraten (VAE). De haadstêd is it lykneamde Dûbai.
Redman
thumb|Redman Redman (berne 17 april 1970 yn Newark, New Jersey as Reggie Noble), is in rapper út de Feriene Steaten dy't yn de njoggentiger jierren ferneamd waard by Def Jam. Boppedat is er bekend troch syn gearwurking mei Wu-Tang-Clan-lid Method Man. De skaainamme „Redman“ krige er, doe't er yn 't gesicht rekke waard mei in sniebal en dêrnei in reade holle krige.
Magnetyske noardpoal
thumb|It swalkjen fan de magnetyske noardpoal De magnetyske noardpoal is it punt fan it ierdoerflak dêr't de noardpoal fan magneten nei oanlutsen wurde. Omdat tsjinstelde magnetyske poalen elkoar oanlûke betsjut dat, dat dit magnetysk sjoen in súdpoal is.
De rotaasje fan de izerkearn fan de ierde ropt in magnetysk fjild op. De poalen fan de ierde binne de punten dêr't de linen fan it magnetyske fjild troch it ierdoerflak snije. Troch de asymmetry fan de izerkearn leit de magnetyske noardpoal net op de noardpoal. It plak fan de magnetyske noardpoal leit lykwols net fêst.
Krekt as nei de noardpoal hawwe der ek ekspedysjes west nei de magnetyske noardpoal. James Clark Ross berikte de magnetyske noardpoal op 1 juny 1831 op Kaap Adelaide op it Boothia Skiereilân. Roald Amundsen fûn dy midden op it skiereilân yn 1903. Paul Seron en Jack Clark fûnen de poal op Allen Mar op Prins fan Wales Eilân. Yn 2001) wie de magnetyske noardpoal al trochskood nei 81°3' N, 110°8' W. De poal skoot hieltyd op nei it noardwesten. Yn 2001 barde dat mei in faasje fan likernôch 40 km/jier.
Dit is lykwols gjin beweging yn in rjochte line: Der is in deistige ovaalske beweging fan de magnetyske noardpoal. Der wurdt oannaam dat dit in fersteuring troch de sinne is. Op dagen mei in slimme fersteuring kin de ovaal mear as 80 km grut wêze. Dêrmei is de magnetyske noardpoal hast net op it plak te finen dêr't er, neffens berekkeningen op jierbasis, wêze moat.
It magnetyske fjild kin ek ûnder omstannichheden hielendal omkeare. Under oaren troch de rjochting yn magnetyske stiente is sichtber dat 500.000 jier lyn, it magnetysk fjild krekt oarsom wie. Ek earder hat it fjild him meardere kearen omkeard. Wat hjir de oarsaak fan is, is net wis.
Om't wy foar kompassen gebrûk meitsje fan it magnetyske noarden, moat by it bepalen fan it noarden rekken hâlden wurde mei de magnetyske ôfwiking: it ferskil tusken de geografyske noardpoal en de magnetyske noardpoal. Ticht by de noardpoal kin dit ferskil in grutte ôfwiking ta gefolch hawwe. De ôfwiking en de korreksjes dêr't dêrby foar elts plak ferlet fan is, wurde yn it foar útrekkenne en publisearre. Troch de deistige ôfwiking bliuwt it lykwols ûnmooglik om op dy manier presys it noarden te bepalen.
Pegwn y gogledd Pole der nördlichen Hemisphäre Polo Nord Biegun Północny Pólo Norte
Bemmelske Dweildei
thumb|Bemmelske Deildagen 2011 thumb|Bemmelske Deildagen 2011 thumb|Bemmelske Deildagen 2011 De Bemmelske Dweildei is in festival foar dweilorkesten, dy't sûnt 1986 jierliks hâlden wurdt yn Bemmel (gemeente Lingewaard) op de twadde snein yn juny. De dweildei testet ûngefear 110 dweilorkesten dy't op 14 poadia optrede kinne. Dit festival lûkt sa'n 2000 muzikanten en 40.000 besikers.
De Bemmelske Dweildei is it grutste dweilevenemint yn Nederlân mei in groeiend oantal bûtenlânske acts.
Freark fan Vervou
Jonker Freark fan Vervou (Frjentsjer (Martena state), 1557 - 1621) wie in legeroanfierder en diplomaat. Hy stried earst bûten Fryslân en kaam yn 1579 werom en waard hofmaster fan Willem Loadewyk. Vervou wie befelhawwer fan Delfsyl en Emden. Yn 1616 waard hy lid fan de Ried fan Steat. Yn 1620 en 1621 wie er gesant nei Ingelân.
Nassau (Bahama's)
It wichtichste fleanfjild fan de Bahama's, Lindling Pindling International Airport, leit op 16 kilometer ten westen fan it sintrum fan Nassau. Dêrwei binne der alle dagen ferbinings mei de grutste stêden fan de Feriene Steaten, Kanada, it Feriene Keninkryk en it Karibysk gebiet.
Nassau hjitte earder Charles Towne of Charles Town; it is troch de Spanjerts oan de grûn ta ôfbaarnd yn 1684, mar letter werboud en Nassau neamd yn 1695, nei de Nederlânske steedhâlder en kening fan Ingelân, Skotlân en Ierlân Willem III fan Oranje-Nassau, yn Grut-Brittanje bekend as William III & II.
Nassau leit op it eilân New Providence. It hat in oantreklike haven, in kleurrike kombinaasje fan arsjitektuer út de Alde Wrâld en koloniale arsjitektuer en in drok havengebiet. Tanksij it tropyske klimaat en de moaie natoer is Nassau in populêre toeristyske bestimming mei in ferneamd nachtlibben.
Elts jier yn septimber wurdt yn Nassau it Ynternasjonaal Filmfestival fan de Bahama's holden. thumb|left|450px|Prins George-werf, haven fan Nassau
Pipernuten
thumb|240px|right|Hollânske pipernuten Pipernuten binne snobbersguod dat wol gauris mei Sinteklaas iten wurdt en fan roggemoal mingd mei in bytsje anys makke wurdt. Pipernuten wurde fan itselde daai makke as taai-taai.
De wenstige wize fan optsjinjen is dat men de pipernuten troch de keamer struit, dat de bern se opsykje kinne. De struiende earm wiist werom op it symboal fan fruchtberens, op de boer dy't syn ikker mei sied bestruit. Fanâlds waard dit fruchtberheidsbegjinsel begjin desimber dien, in bytsje te fergelykjen mei it struien fan rys of konfetty, wat tsjintwurdich faak op brulloften bart.
Eartiids waarden pipernuten mei muntstikken mingd, tsjintwurdich mei sûkerguod. It struijen mei munten komt út in âlde leginde dêr't de hillige Sint Nikolaas trije jonge famkes by tsjinkaam, waens heit de breidsskat net betelje koe en syn dochters twong om de prostitúsje yn te gean. Sint Nikolaas smiet se doe in hânfol munten ta, dêr't se dêrnei dochs harren breidsskat mei betelje koenen.
Der binne ferskillen tusken pipernuten, ôfhinklik fan dêr't se weikomme. Sa binne Fryske pipernuten wier hurde, rûne nuten, wylst Hollânske pipernuten sêfter binne en mear brokjes koeke lykje te wêzen. Pipernuten wurde fakentiden betize mei krûdnuten. Lykwols binne dy fan in oar soarte fan daai makke. Krûdnuten wurde nammers makke mei spekulaaskrûden en lykje dêrom mear op spekulaas.
Anna (hillige)
thumb|210px|Hillige Anna, Marije en Jezus troch [[Albrecht Dürer ]] De Hillige (Mem) Anna of Sint Anna is neffens de kristlike tradysje de mem fan de Hillige Faam Marije. Se wurdt fereare yn de Roomsk-Katolike Tsjerke, Eastersk kristendom, Anglikaanske Tsjerke en de Luterske Tsjerke. Har feest wurdt fierd op, 26 july. Sint Anne is nei har neamd.
Yn de twadde iuw fan ús jiertelling wurdt de Berte fan Marije skreaun, in Grykske tekst, dy't de grûnslach foarmet fan de oerlevering. De tekst waard letter bekend as it Proto-evangeelje fan Jakobus.
Anna en har man Joachim wienen (neffens de oerlevering) troud, begoedige, mar hiene gjin bern. Se libben folslein neffens de Wet fan God. Dochs wurdt it offer fan Joachim yn de timpel wegere, omdat hy gjin bern hat. Joachim flechtet mei syn kudde de woastyn yn. Anna mient dat hy dea is en docht har beklach by God en freget om in bern. Har gebed wurdt ferheard. Tagelyk krijt Joachim fan in ingel te hearren, dat syn frou swier is. Hy giet werom mei syn kudde en moetet syn frou by de Gouden Poarte yn Jeruzalem en jout har in tút. Anna krijt in famke: Marije. De âlden wije it bern oan God en bringe Marije, as se trije jier âld is, nei in timpel. Dêr wurdt se grutbrocht troch ingelen.
As se tolve jier âld is, wurdt Marije troch de hegepryster úthoulike oan Jozef, in âldere widner. Jozef hat bern en is timmerman. Hy mei Marije allinnich mar behoedzje. Fuortendaliks nei it houlik moat er in pear moanne fuort nei in boukrewei. Marije wurdt wyls swier fan Godswege. As Jozef thúskomt sjocht hy, dat Marije swier is. Ek de hegepryster komt dit te witten. Marije en Jozef moatte de proef mei it bitere wetter ûndergean, mar trochstean dy mei glâns. Jezus wurdt ûnderweis nei Betlehim berne yn in grot. De kreamheinster konstatearret, dat marije noch altyd faam is.
De ûnbekende skriuwer fan de Berte fan Marije neamt himsels Jakobus, in soan út it earste houlik fan Jozef. Hy docht it foarkommen oft er tsjûge wie fan de berte fan Jezus. De skriuwer linet yn syn ferhaal tige op grutte bibelske figueren as Sara en Abraham, Hanna en Elkana, en wurket de ferhalen oer de berte fan Jezus út de evangeeljes fan Matteüs en Lukas fierder út.
Sa ûntstiet in nij ferhaal, dat grutte ynfloed hân hat op de folksdevoasje en troch dizze omwei ek op it teologysk tinken oer Marije. Yn letter iuwen is de leginde fierder útwreide. Net allinnich Jozef, mar ek Marije stammet ôf fan kening David: sawol fan heites as fan memmes kant is Jezus fan keninklike bloede. Dat is yn letter tiden (ikonografysk) útbylde yn de beam fan Jesse. Yn de 13e iuw komt it ferhaal op fan de trije houliken fan Anna. Se waard twaris widdo, wertroude beide kearen en krige út elk houlik in dochter. Sa ûntstie de famylje fan Anna, dy't it faamskip neamd wurdt.
De ferearing fan Anna begjint yn de fiifde/seisde iuw yn it Midden-Easten en komt al gau nei it Westen (Feneesje en Rome). Se berikt har hichtepunt yn de 15e en 16e iuw. Yn dy tiid ûntstiet in tige spesjale ôfbylding Anna trijerisom: Anna mei Marije en Jezus. Yn de fyftjinde iuw wurdt se benammen útbylde as frou dy't op har earm in famke (Marije) draacht, dy't in lyts bern (Jezus) fêsthâldt. Om 1600 sitte Marije en Anna faak op in bank, wylst Jezus as lyts bern tusken harren yn stiet. Anna hat dan fakentiden in boek of frucht yn har hân en stiet faak by in poarte.
In soad fan dizze bylden binne te finen yn musea, mar ek yn tsjerken en kapellen.
De lêste desennia is de belangstelling foar de leginde fan Anna en alles wat dêrmei gearhinget wer sterk tanomd. Ek op ynternet binne der, neist wittenskiplike teksten, prachtige ôfbylden te finen.
Anna is beskermhillige fan Kanada, Frankryk, timmerlju, bernleazen, hynstesport, pakes en beppen thúswurkers en húsfroulju, kantklossers, ferlerne foarwerpen, mynwurkers, memmen, hannelers yn âlde klean, earmoede, swierwêzen, naaisters, ûnfruchtberen, turners, stâlfeinten, Kebek, Bretanje, Norwich (Connecticut), Detroit, Adjuntas (Puerto Riko), Marsaskala (Malta), Taos en Santa Ana Pueblo (Nij Meksico).
Wetterstof
thumb|Wetterstofspektrumtest Wetterstof is in gemysk elemint mei it symboal: H (Latyn: Hydrogenium) en it atoomnûmer 1. It elemint is gewoanlik allinne te finen yn in de ferbining H<SUB>2</SUB> (ek wol diwetterstof neamd). Gewoanlik is wetterstof in brânber en kleurleas gas.
List fan boargemasters fan Tytsjerksteradiel
List fan boargemasters fan Tytsjerksteradiel fan 1851.
Dykhurdfytsen op de Olympyske Simmerspullen 1984
De Olympyske Simmerspullen 1984 ek wol de XXIIIe Olympiade neamd waarden yn 1984 yn Los Angeles, de Feriene Steaten hâlden. It dykhurdfytsen waard hâlden yn Mission Viejo. in stêd yn it suden fan Orange County. It wie de earste kear dat it dykhyrdfytsen foar de froulju op it programma stie fan de Simmerspullen.
Marcel Taton
Marcel Taton, (Demokratyske Republyk Kongo, 1957) is in Belgysk byldzjend keunstner. Hy is autodidaktysk byldhouwer, keunstskilder, ûntwerper fan jewielen en fotograaf en folge in oplieding fan binnenhûsarsjitekt.
Hy besiket figuratyf en surrealistysk hieltiten in fernijend byld te meitsjen. Syn ynderlike driuw en fantasij twinge himsels in autentyk byld te meitsjen fan it gewoane bestean. It boartlike en útskroevene wurket er út yn in konkrete tins. Hy wit meastentiids yn it foar wat er meitsje wol en leit sels de titel al fêst. Taton besiket in eigen soarte iroanyske en boartlike werklikheid út te byldzjen.
Hy wurket in soad yn brûns en hat eksposearre yn in soad lannen, ûnder oaren de Feriene Steaten.
Charles Dickens
Charles John Huffham Dickens (Landport ûnder Portsmouth, 7 febrewaris 1812 - Gad's Hill Place, Higham) yn Kent, 9 juny 1870) wie in wichtich Ingelstalige skriuwer fan it Viktoriaansk tiidrek. Sa't yn dy tiid wenst wie ferskynde syn wurk earst yn de krante as fúljeton.
In protte fan syn wurk is meardere keren ferfilme en bewurke foar toaniel en tillefyzje.
Biografy
Doe't er 15 wie, gie er oan 'e gong foar in advokatekantoar. Hy learde himsels stenografy en in skoftke letter waard er keamerferslachjouwer foar de Morning Chronicle (1835). Yn dy tiid ûntstie syn earste literêre wurk, op grûn fan syn ûnderfinings as sjoernalist, yn de foarm fan beskriuwingen fan it libben yn Londen en op it plattelân. Dat wurk waard letter bondele ûnder de titel Sketches by Boz (1836) ('Boz' wie de bynamme fan syn jongere broer Moses, dy't altyd ferkâlden wie).
In protte fan syn wurk fersynde earst as fuljetons yn ferskate blêden, sa as Household Words en All the Year Round en waard earst letter as boek útjûn. thumb|250px|Dickens lêst foar, 1867
Dickens waard tige bekend mei de roman The Pickwick Papers (The posthumous papers of the Pickwick Club), dêr't fan 1836 ôf eltse moanne in ôflevering fan ferskynde. Nei dat súkses ferskynden hurd efterinoar Oliver Twist, dat foar it earst ferskynde yn it troch him redigearre tydskrift Bentley's Miscellany (1837-1838), Nicholas Nickleby (1838-1839), The Old Curiosity Shop (1841) en Barnaby Rudge (1841). Yn in protte gefallen befettet syn wurk krityk op sosjale misstannen, mar dat gong nea op kosten fan in goede ferhaalopbou en in sterke karaktertekening. Koarstwilligens wie ek in wichtich part fan syn fertelstyl.
Yn 1842 reizge er nei de Feriene Steaten, dêr't er ûnder mear pleite foar de ôfskaffing fan de slavernij. Hy ferfarre fol fan goede moed nei de jonge republyk, mar kaam ûntnochtere werom. ZSyn ûnderfiningen skreau er del yn American Notes (1842)
Yn 1843 ferskynde de earste en ferneamdste fan syn krystferhalen: A Christmas Carol in Prose, in ferhaal dat noch hieltyd yn allerhanne bewurkingen opfierd en ferfilme wurdt, benammen yn de krysttiid. Ek yn de jierren dêrnei ferskynden in tal oandwaanlike krystfertellingen (The Chimes, The Cricket on the Hearth, The Battle of Life en The haunted Man).
Fan 1853 oantt 1870 trede Dickens ek geregeldwei op as foarlêzer fan eigen wurk. Foar dat doel bewurke syn teksten faak yngeand. Dy publike optredens wienen in grut súkses.
Syn ferneamdste romans binne grif David Copperfield (1849-1850, foar it meastepart autobiografysk), Great Expectations (1860-1861), Oliver Twist en Nicholas Nickleby.
It boek A tale of two cities stiet op nûmer 7 fan de meast ferkochte boeken ea. Der binne 200 miljoen eksimplaren fan ferkocht.
Charles Dickens syn sûnens waard nei 1860 minder. De lêzingen dêr't er yn 1858 mei úteinset wie makken him tige wurch en easken harres. Dochs heart de lêste roman dy't er dien makke, Our Mutual Friend út 1865 by syn bêste wurk. Dickens stoar yn 1870 yn de âldens fan 58 jier (hy wie doe dwaande mei The Mystery of Edwin Drood) en waard - op foarspraak fan keninginne Victoria, mar tsjin it eigen sin yn - begroeven yn de Poets' Corner yn Westminster Abbey, Londen. Dickens hie earder witte litten dat syn foarkar útgie nei it famyljegrêf yn Highgate.
Bibliografy (ûnfolslein)
thumb|David Copperfield
Hartochdom Beieren
thumb|Hartochdom Beieren 952 - 976 It hartochdom Beieren wie yn it earstoan it lân fan de Bajuwaren of Bavarii, ien fan de stamhartochdommen yn Dútslân.
It gebiet besloech it grutste part fan it hjoeddeiske Beieren, Tiroal yn Eastenryk en Súd-Tiroal yn Noard-Itaalje. Regensburch wie de haadstêd fan de Bajuwaren, mar ek fan it hartochdom Beieren en fan it Eastfrankyske Ryk.
Geschichte Bayerns
Konstanz (Landkreis)
De Landkreis Konstanz (lânkring Konstanz) is in bestjoerlik distrikt yn de Dútske dielsteat Baden-Wuertemberch.
Skiednis
De lânkring giet werom op it Bezirksamt Konstanz, dat yn 1806 oprjochte waard doe't it ûnderdiel waard fan Wuertemberch, sûnt 1810 Baden.
Sûnt de lêste weryndieling fan 1973 telt de lânkring 25 gemeenten, dêrûnder sân stêden. Konstanz, Radolfzell am Bodensee en Singen drage de titel 'Große Kreisstadt'. Grutste stêd is Konstanz, de lytse gemeente is Büsingen am Hochrhein. Dy leit as Dútske enklave tusken de Switserske kantons Schaffhausen, Thurgau en Zürich.
Geografy
De lânkring foarmet in ûnderdiel fan it gea Hegau, in lânskip dat al by de Foar-Alpen heart. De Kreisstadt Konstanz leit oan de súdeastlike râne fan de lânkring oan de Bodensee, dy't op dy lokaasje yn de Untersee oergiet. It lânskip tusken de Untersee en de Überlinger See wurdt Bodanrück neamt. By de lânkring hearre ek de eilannen Reichenau (selstannige gemeente) en Mainau (ûnderdiel fan de stêd Konstanz).
Grins mei Switserlân
Tusken de lânkring Konstanz en it kanton Schaffhausen yn Switserlân leit op it lân de 84 kilometer lânsgrins. Mear as 900 grinspeallen jouwe it ferrin oan en dy binne sa set, dat fan de iene stien de oare te sjen is. De grins waard op it Kongres fan Wenen fêstlein en sûnt 1839 mei peallen oanjûn. In grinspeal is 1,5 meter heech.
Run-D.M.C.
thumb|260px|right|Run-D.M.C. yn 1985 Run-D.M.C. (of Run DMC') wie in hiphop-band út de Feriene Steaten. Run-D.M.C. wurdt mei Grandmaster Flash, Boogie Down Productions en Public Enemy as grûnlizzer fan de hiphop-sêne sjoen. De groep waard yn 1982 oprjochte troch Jason Mizell (Jam Master Jay), Joseph Simmons (Run) en Darryl McDaniels (D.M.C.) yn New York. Yn 1983 kaam harren foarste singel út mei de titel It's Like That/Sucker MC's dat fuort in hit wie. In oare hit fan Run-D.M.C. is Walk This Way. Op 20 oktober 2002 waard Jam Master Jay yn in muzykstudio yn de New Yorkske wyk Queens troch in ûnbekende delsketten. Dat wie ek de ein fan Run-D.M.C.
Conakry
thumb|left|220px|Lizzing Conakry yn Guinee Conakry (Frânsk: Conakry; Sûsû: Kɔnakiri; N’ko: ߞߐߣߊߞߙߌ߫, Fûla: Konaakiri) is de haadstêd fan Guinee. De stêd leit oan de Atlantyske Oseaan.
Nijsgjirrichheden
It oansjen waard binne it Nasjonaal Museum, de protte merken, it Palais du Peuple, de Grand Mosque, it nachtlibben en it tichtby lizzend Iles de Los. De stêd is ek bekend om syn botanyske tunen.
Earder haadpostkantoar fan Ljouwert
thumb|right|260px|It eardere haadpostkantoar fan Ljouwert It eardere haadpostkantoar fan Ljouwert is in monumintaal pân oan de Twibaksmerk yn Ljouwert ûntwurpen troch de ryksboumaster C.H. Peters. It pân hat in ryk fersierde houten kape dy't linet op grutte pylders. Yn it gebou sitte (2008) in hotel en in kongressintrum.
Skiednis
Oan it begjin fan de 20e iuw blykt it postkantoar fan Ljouwert oan de Woartelhaven te lyts en beslút in Ministearje ta nijbou, dat ek oan telegrafy en telefony plak biede moat.
By de sloop fan de oanwêzige bebouwing wurde resten fûn fan it eardere kleaster fan de minderbruorren, wêrûnder muorreresten en in lytse poarte. Dizze fynsten wurde yn it nije gebou yntegrearre. Yn 1903 waard it gebou yn gebrûk nomd. Yn de jierren'50 blykt it gebou te lyts en is útwreiding needsaaklik.
Lettere funksje
Sûnt 2003 wurdt it brûkt as kongressintrum "Post-Plaza" en yn 2008 is it útwreide nei Grand Hotel Post-Plaza, troch in restaurant en 43 keamers yn it pân dernjonken, de eardere Gratama en Nederlânske Bank.
Jouster Merke
De Joustermerke is in jiermerk en merke dy't alle jierren op de fjirde tongersdei fan septimber op de Jouwer hâlden wurdt. Dizze merkrjochten hat De Jouwer al fanôf 1492. Al yn 1466 wurdt yn in merkebrief foar De Jouwer skreaun oer de wykmerke dy't hâlden wurde soe "opter Heuwere by der moelen".
De Jouster merke duorret fan tongersdei oant moandei en wurdt ôfsletten mei in grut fjoerwurk. De jiermerk duorret ien dei. Ut it hiele lân komme minsken nei dizze jiermerk. Part fan de jiermerk is in hynstemerk. Der binne ek noch oare aktiviteiten lykas de agraryske skou, in iepenlofttentoanstelling oer de lânbou.
De Joustermerke is fral ferneamd troch de hynstehannel, yn de sechtiger jierren noch op it gersfjild efter de Driessenstrjitte. Om 1920 hinne waarden mear as 1.000 hynders oanfierd. Nei de Twadde Wrâldkriich waarden hynders ferfongen troch trekkers. Doe waard de oanfier minder en is it inisjatyf naam ta de agraryske skou. Mar noch altyd wurde der hynders ferhannele.
Op de sneon nei Joustermerke wurdt de Joustermerkeloop rûn. Der kin dan hurdrûn wurde oer ferskillende ôfstannen, mar der binne ek kuiertochten. Mei de Jouster merke is der ek merk. De attraksjes steane op it parkearplak oan de Sinebuorren, efter de Midstrjitte.
Igram fan Achelen
Igram fan Achelen (De Bosk 1534 - Mechelen 1604) wie in jurist en riedshear yn Mechelen. Hy wie foarsitter fan it Hof fan Fryslân en de Grutte Ried fan Mechelen, yn tsjinst fan Karel V en Filips II. Fan Achelen holp by de oerstreamings fan 1570 en 1574. Yn 1578 waard er ôfsetten as presidint fan it Hof fan Fryslân.
Libben en wurk
Fan Achelen studearre rjochten yn Dimter, Leien en Leuven. Keizer Karel V beneamde him 1550 ta lid fan it Hof fan Fryslân dêr't er 1570 foarsitter fan waard. Van Achelen soarge foar de oanlis fan nije diken nei de grutte oerstreamings fan 1570 en 1574. Op 25 maart 1574 feardigde er tegearre mei de magistraat fan Harns in reglemint út dat de bou fan nije diken ferhastige. Letter waard dêrfoar in earepylder mei syn namme oprjochte.
List fan planetoïden 26201-26300
Dit is in list fan planetoïden 26201-26300.
Igram fan Achelen
Libben en wurk
Op 7 desimber 1577 naam de Steaten-Generaal fan de Nederlannen in dekreet tsjin lânfâd Juan fan Eastenryk oan. Fan Achelen wegere it dekreet yn Fryslân publisearje te litten wêrnei't er beskuldige waard fan gearspanning mei de lânfâd. Hy waard 21 maart 1578 arrestearre, mar in skoftke letter wer frijlitten. Pas acht jier letter krige Fan Achelen earherstel en krige er fanwege syn trou oan de kening de titel fan ridder.
Fan Achelen waard lid fan de Geheime Ried en yn 1598 waard er foarsitter fan de Grutte Ried fan Mechelen. Hy stoar yn 1604 en waard beïerdige yn de Sint-Niklaaskapel fan de Sint-Romboutskatedraal yn Mechelen.
Priveelibben
Fan Achelen troude 1561 yn Swichum mei Clementia Hoytema, in nicht fan Viglius, mei wa't er seis bern krige. Syn âldste soan Folkert gie yn de fuotleasten fan syn heit en waard 1600 riedshear yn de Ried fan Brabân yn Brussel. 1611 waard er rekestmaster yn de Geheime Ried.
Broer Folkert (Folkaert) fan Achelen, waard yn 1587 riedshear yn de Ried fan Brabân en wie boaske mei Anna de Beyens, dochter fan Goswin, skyldfeint, en fan Agnes Eyckmans (de Rovere).
Jouster Toer
thumb|right|De Jouster Toer De Jouster Toer is de tsjerketoer fan de Herfoarme tsjerke op 'e Jouwer. De toer bepaald it oansjen fan de Midstrjitte. Dat wurdt fersterke trochdat de toer in tal meters fierder nei foaren boud is as de rest fan de huzen en winkels. De toer stiet der hast midden-yn.
Grytman Hobbe fan Baerdt lei op 8 augustus 1628 de earste stien. De Herfoarme tsjerke dêr't er by heart is boud yn 1644. Yn 1939 is de tsjerke op 'en nij boud omdat in grutte brân de tsjerke bot skansearre hie.
De Jouster Toer hat in toerkeammerke dat oant de 17e iuw brûkt waard foar de rjochtspraak. Dy rjochtsprekkeamer is krekt as de rest fan de toer te besjen as part fan it Jouster Kuierke.
Kronach (Landkreis)
Landkreis Kronach is in bestjoerlik distrikt yn de Dútske dielsteat Beieren en hat 67.998 ynwenners. It distrikt waard oprjochte yn 1939.
Sito Wijngaarden
Sito Wijngaarden (Sint-Jabik, 1979) is in dichter.
Wybrand fan Itsma
thumb|225px|Undertekening hannelsferdrach (1753). Fan l. nei rj.: Giuseppe Finocchiatti di Faulon, Walraven Robbert van Heeckeren, Willem Bentinck, Pieter Steyn, Pieter Mogge, Jan Daniel d' Ablaing, Wybrand van Itsma, August Leopold van Pallandt, Joost de Valcke. Op de rêch sjoen: Hendrik Fagel Wybrand fan Itsma (doopt yn Ljouwert, 15 desimber 1693 - Harns, 10 juny 1759) wie in jurist-politikus.
Sito Wijngaarden
Hy publisearre yn de literêre tydskriften Hjir, Farsk en de Moanne en yn blomlêzings lykas: Droom in blauwe regenjas, Het goud op de weg en de twadde edysje fan de Spiegel van de Friese poëzie.
Wybrand fan Itsma
Biografy
Fan Itsma (ek: Fan Ytsma) wie in soan fan Feyo fan Itsma en Anna Margarita fan Elvervelt. Hy boaske yn 1739 oan Maria Boef, telch út in skippersfamylje út East-Flylân. Sy wenne yn Amsterdam en wie widdo fan Jacobus de Graaff en Johannes Salomon Rosthuijser. Sy krigen gjin bern.
Sito Wijngaarden
Wijngaarden wie part fan de redaksje fan it tydskrift Hjir en it ynternettydskrift Doar. Fan 2009 oant 2020 wie hy einredakteur fan kultureel opinytydskrift ‘de Moanne’. Yn 2003 wûn Wijngaarden de Rely Jorritsmapriis mei it gedicht Lânskip hjerst.
Grutte paazjes
De Grutte Paazjes (Papilioninae) binne in ûnderfamylje fan de Paazjes (Papilionidae) De Grutte Paazjes wurde oeral yn de wrâld sjoen. Mar it meast komme se foar in de tropen. Der binne ongefear 480 soarten. De Grutte paazjes binne faak giel mei swart en hawwe sturten oan de efterwjukken. De mantsjes fan de Grutte Paazjes fertoane Hill Toping. Dit betsjut dat in soart flinters byelkoar komme op in heuvel yn it lânskip. Se sykje elkoar op.
Wybrand fan Itsma
Biografy
Fan Itsma studearre rjochten oan de Universiteit fan Frjentsjer, waard abbekaat yn Ljouwert en lid fan de froedskip fan Dokkum tusken 1739 - 1747. Dêrnei waard er boargemaster fan Harns (1747 - 1759). Hy hearde ta de oranjegesinden en wie in freon fan steedhâlder Willem IV fan Oranje-Nassau, mei wa't er ek korrespondearre. Hy brûkte it biedwurd: Virtute ac patientia: 'troch deugd en geduld'. As ordinaris lid fan de Steaten-Generaal fan de Nederlannen wie er ûnder mear belutsen by de ûndertekening op 8 augustus 1753 fan in hannelsferdrach mei it keninkryk Napels. In by gelegenheid fan de ûndertekening makke skilderij lit Fan Itsma sjen mei ûnder oaren riedpinsjonaris Pieter Steyn, Willem Bentinck, mr. Jan Daniel d'Ablaing en Hendrik Fagel, griffier fan de Steaten-Generaal.
Allum
Allum is in ferdwûne delsetting wêrfan't de namme foarkomt yn in pear midsiuwske geskriften. Foarsafier bekend moat de delsetting lein hawwe besuden Hee op Skylge, yn it gebiet fan de hjoeddeiske Waadsee. Fermoede wurdt dat it lei yn it no ferdwûne bûtendykse gebietsje De Oele. Yn dizze omkriten is noch altyd de fjildnamme Allumer finne bekend. Allum bestie yn 1630 al net mear.
Waach (Ljouwert)
thumb|right|250px|De Waach fan Ljouwert thumb|250px|De Waach fan Ljouwert De waach yn Ljouwert stiet oan de Nijstêd. In waach wie oer it algemien it middelpunt fan de merkstêd; dêr waard hannele, woegen en metten. Foar it bepalen fan it krekte gewicht fan it hannelsguod wie in merkkeapman eartiids oanwiisd op de waach, in publyk waachhûs. Sûnt wannear’t Ljouwert in waach hat, is net krekt bekend. De âldste fermelding fan in waach yn Ljouwert is fan 1483. Ut dat dokumint blykt ek dat de waach yn dy tiid in festige ynstitút wie. Fan oare Fryske stêden is bekend dat der oan de ein fan de 14e iuw in waach wie. It is net oannimlik dat Ljouwert yn dizze ûntwikkeling efteroan rûn, dat der wurdt fan útgien dat der ek yn Ljouwert yn de 14e iuw sprake fan in waach wie.
De waach dêr’t yn 1483 oer skreaun wurdt, hat nei alle gedachten in eintsje eastlik fan it hjoeddeiske gebou stien. De waach dy’t no op it Waachplein stiet, is om 1590 hinne boud. Yn dy tiid wie elke keapman ferplichte om syn guod wage te litten op de waach. Dy ferplichting gou benammen foar (grut)hannelers yn fleis en suvel.
It produkt dat op de waach yn Ljouwert it meast ferhannele waard wie suvel, en dan benammen bûter. Dy waard op de wyklikse merkdagen in soad oanfierd. De waach yn Ljouwert stie dêrtroch ek wol troch bekend as de ‘bûterwaach’. Der waarden fansels ek wol oare produkten woegen, mar folle minder as dy fan suvel (bûter en tsiis red.). As yllustraasje: tusken 1830 en 1860 waard jierliks trochstrings 1.656.922 kg bûter, 225.905 kg tsiis en mar 24.326 kg oan oar guod woegen. Wat opfalt is de yn ferhâlding lytsere oanfier fan tsiis. Dat hat lykwols in logyske ferklearring, it komt trochdat der yn Fryslân oant de ein fan de 19e iuw benammen bûter produsearre waard.
De Waach oan de Nijstêd is oant 1880 brûkt. Nei dat jier waard der woegen yn it nije Beurs- en waachgebou oan it beursplein. Sûnt de jierren 80 út de 20e iuw sit yn dat gebou de Iepenbiere Bibleteek. Yn it waachgebou sit in lunchroom mei in terras dat simmerdeis iepen is.
Age Solkes Miedema
thumb|180px|Age Solkes Miedema Boarne: Tresoar Age Solkes Miedema (Snits, 29 juny 1867 - 15 maart 1945) wie in bankdirekteur.
Yn 1895 promovearre Miedema op Sneek en het Sneeker stadsrecht. Hy waard direkteur fan de Haarlimske Hypoteekbank tusken 1903 - 1936. Age Solkes Miedema stelde belang yn de Fryske kultuerskiednis, genealogy en heraldyk. Syn biedwurd wie: Age quod agis bene age: Age, watsto dochst, doch dat goed.
Will Smith
thumb|Will Smith (2008) |thumb|Will Smith (2006) thumb|right|Will Smith (1993) Willard Christopher Smith Jr. (berne 25 septimber 1968 yn Philadelphia, Pennsylvania) is in filmstjer en rapper út de Feriene Steaten.
Boksen op de Olympyske Simmerspullen 1976
De Olympyske Simmerspullen 1976 ek wol de XXIe Olympiade neamd waarden yn 1976 yn Montreal, Kanada hâlden. It boksen waard hâlden yn it Maurice Richard Arena.
Medaljespegel
De top tsien fan lannen dy't by it boksen medaljes wûn ha tidens de Olympyske Simmerspullen 1976.
Josephine Diebitsch Peary
Josephine Diebitsch Peary (Forestville, Maryland; 22 maaie 1863 - Portland yn Maine, 19 desimber 1955) ) wie in Amerikaansk skriuwster en ûntdekkingsreizger yn it Noardpoalgebiet.
Biografy
Josephine Cecilia Diebitsch har mem, Magdalena Augusta Schmid Diebitsch, kaam fan Saksen yn Dútslân. Har heit, Hermann Henry Diebitsch, wie in militêr ofsier út Prusen. Under de boargeroarloch waard de farm fan de famylje Diebitsch ferwoastge en ferhuzen sy nei Washington, D.C.. Hermann waard letter sekretaris op it Exchange Department fan it Smithsonian Ynstitút. Har broer Emil Diebitsch waard letter boargemaster fan Nutley yn Nij-Jersey.
Josephine gie nei it Spencerian Business College en studearre yn 1880 ôf. Dêrnei koe se kopiïst en meiwurker by it Smithsonian en it Amerikaanske ministearje fan Binnenlandse Saken wurde.
Robert Edwin Peary waard berne yn Pennsylvania yn 1856. Hy folge Bowdoin College, yn Brunswick, Maine. Josephine moete Robert foar it earst yn 1885 op dûnsles. Sy trouden op 11 augustus 1888. Josephine beselskippe har man faak op syn reizen nei it noarden; it brocht har fierder noardlik op de iisfjilden as hokker blanke frou earder. Sy gie mei op seis fan syn Arktyske ekspedysjes. Under harren houlik late Robert Peary mei sukses in ekspedysje nei de Noardpoal en fertsjinne sadwaande de titel fan de earste blanke man dy't it Noardpoalgebiet ferkende. Josephine bleau doe thús op Casco Bay's Eagle Island yn Maine, dat Robert yn 1877 kocht hie.
Josephine en Robert hiene twa bern. Marie Ahnighito Peary (*1893), dy't bekend waard as "Snow Baby", waard noch gjin 13 graden fan de Noardpoal ôf berne. Harren soan hiet Robert E. Peary jr.. Alhoewol't beide bern ek poalûndersiker wiene, waard Robert jr. letter boukundich yngenieur. Sy hiene ek trije bernsbern, Edward Peary Stafford, U.S.N., Robert E. Peary III en Joseph D. Peary.
Robert Peary stoar op 20 febrewaris 1920. Yn 1932 sette Josephine har nei wenjen yn Portland, Maine. Josephine Peary stoar yn 1955 yn de âldens fan 92 jier.
Tiberius de Baar
Tiberius de Baar (Rottum, (Grinslân), ? - ?) wie predikant te Wytmarsum fan 19 oktober 1764 oant 22 maaie 1770. Hy wie in soan fan dûmny Cornelus de Baar. Tiberius de Baar, dy’t frijfeint wie, sette in bern oan by de jonge widdo Tryntsje Jetzes, mar ûntkende letter syn trouûntjit. Hy neamde har in "duivelsche hoer en canaille" yn it iepenbier. De kwestje kaam foar it gerjocht fan 'Wûnseradiel en dûmny krige gelyk. Fjouwer jier letter lei er it wer oan mei Tryntsje. Diskear waard er mei har op’e die betrape troch har famylje en kaam er syn troubelofte wer net nei. Hy waard troch de klassis foar altyd út syn amt set neidat er troch it Hof fan Fryslân feroardiele wie foar meineed op 22 maaie 1770. Hy waard foar seis jier út Fryslân ferbanne.
Yn de Bibliotheca Hagana (Amst. et Lugd. But. 1768-76), útjûn troch Nicolaus Barkey, skreau er wichtige ferhannelingen: ''Diss. exegetica in visum Zachariae V: 5 sq. (I p. 316); Diss. in ultima verba Davidis 2 Sam. XXIII: 1-7 (II s. 439); Interpretatio visi Jacobo in Somnio oblati Gen. XXVIII: 14, 13'' (III s. 791).
Kulmbach (Landkreis)
Kulmbach is in bestjoerlik distrikt yn de Dútske dielsteat Beieren en hat 73.926 ynwenners. It distrikt waard yn syn hjoeddeistige foarm oprjochte yn 1972.
Strjitten yn de stêd Sleat
thumb|Voorstreek 118 thumb|Heerenwal 58 De strjitnammen fan de stêd Sleat binne:
Hynstesport op de Olympyske Simmerspullen 1936
De Olympyske Simmerspullen 1936, ek wol de XIe Olympiade neamd waarden yn 1936 yn Berlyn, Dútslân hâlden. De hynstesport waard hâlden op it Maifeld.
Maifeld
It Maifeld is yn 1936 oanlein en hat plak foar 75.000 taskôgers. It Maifeld is 112.000 m² grut it fjild leit oan de west kânt fan it Olympysk Stadion. Yn maart 2013 wie der boppe it stadion in botsing tusken twa helikopters mei deadlike ôfrin.
Dressuer
{| width=100%
Eventing
{| width=100%
Springe
{| width=100%
Medaljespegel
De top sân fan lannen dy't by de hynstesport medaljes wûn ha op de Olympyske Simmerspullen fan 1932.
Dykhurdfytsen op de Olympyske Simmerspullen 1936
De Olympyske Simmerspullen 1936, ek wol de XIe Olympiade neamd waarden yn 1936 yn Berlyn, Dútslân hâlden. It dykhurdfytsen waard hâlden op de Automobil-Verkehrs- und Übungs-Straße.
Automobil-Verkehrs- und Übungs-Straße
De Automobil-Verkehrs- und Übungs-Straße waard yn 1921 oanlein en maked diel út fan Bundesautobahn 115. It sirkwy wie ûngefear 19,5 km lang en leit yn it Súdwesten fan Berlyn, it rint fan de Funkturm (radio toer) troch it Grunewald oant Nikolassee. Nei de Twadde Wrâldkriich waard it sirkwy ynkoarten ta 8,3 km. Oant 1998 wie it noch yn gebrûk as sirkwy.
Coen de Koning
thumb|Coen de Koning yn 1934 Coen de Koning (Edam, 30 maart 1879 – Breda, 29 july 1954) wie de twadde Nederlanner dy't Wrâldkampioen reedriden waard.
Hy ferôvere de titel, de ienichste kear dat er meidie, yn 1905 yn Grins, syn thúsbasis. De tsjinstân wie net grut, der diene mar trije oare reedriders mei, wêrûnder ien út it bûtenlân, de Noar Martinus Lørdahl dy't de 500 meter wûn. Dêrnei wûn De Koning de oare trije ôfstannen en waard sa kampioen.
De Koning die trije kear mei oan it Nederlânsk Kampioenskip, dêr't alle kearen earste waard, en twa kear oan it Europeesk Kampioenskip (1904 en 1906). Syn nasjonale rekôrtiden op de 500 meter en de 10 kilometer, út 1905, bleaunen stean oant 1926 en 1929.
Coen de Koning wie ek ferneamd fan it winnen fan de Alvestêdetocht yn 1912 en 1917. Hy ferstoar op 19 july 1954.
Rockmuzyk
thumb|The King, [[Elvis Presley]] Rock is in subsjenre fan de popmuzyk, dat tradisjoneel skaaimerke wurdt troch in besetting fan gitaar, basgitaar en drums, oanfold mei sang en/of oare ynstruminten.
Rock waard populêr yn de Feriene Steaten yn de jierren 50, doe't it evoluearre út besteande sjenres as rhythm-and-blues en country. Dêr't it yn de jierren 50 allinnich út rock-'n-roll en rockabilly bestie, groeide rock út ta in muzykstreaming mei in soad ferskillende subsjenres.